Tony Blair

Iar-Phríomh-Aire na Ríochta Aontaithe is ea Anthony Charles Lynton Blair (6 Bealtaine 1953 a rugadh é), ar a dtugtar Tony Blair go forleathan, idir 1997 agus 2007, nuair a tháinig Páirtí an Lucht Oibre chun cinn tar éis 18 mbliana faoin bPáirtí Coimeádach. 

Tá tréimhse níos faide caite aige mar Phríomh-Aire ná mar a chaith duine ar bith eile de cheannairí Pháirtí Lucht Oibre na Ríochta Aontaithe.

Abhcóide é chomh maith le polaiteoir agus níorbh údar iontais é gur léirigh sé scileanna an dá ghairme mar chosaint ar chinnidh a rinne sé mar Phríomh-Aire.

 Conspóidí 
Tá meas ag roinnt in Éirinn ar Blair de bharr gurbh é Rialtas Blair a shínigh Comhaontú Aoine an Chéasta sa bhliain 1998. Náire shaolta é ag daoine eile a mhaíonn gur chóir é a chúiseamh i ngeall ar chogadh na hIaráice. Ar an 20 Márta 2003 agus é ag ordú d’fhórsaí na Breataine páirt a ghlacadh in ionradh na hIaráice, d’fhógair Tony Blair go ‘cabhróimid leis an Iaráic bogadh i dtreo an daonlathais’.Dar le Fachtna Ó Drisceoil, "Tá an creideamh seo go dtiocfadh daonlathas socair síochánta ar mhúnla an iarthair ar an saol chomh luath is a gheofaí réidh le Saddam Hussein ar na samplaí is láidre d’fheiniméan daonna áirithe – an claonadh atá againn go léir ligint don idé-eolaíocht seachmall a chur orainn go n-oibríonn an domhan mar ba mhian linne go n-oibreodh sé seachas mar a oibríonn sé i ndáiríre." A mhalairt a tharla, ollscrios agus ainriail. Thug Blair fiú le tuiscint le linn 2002-2003 go bhféadfadh Saddam Hussein an Ríocht Aontaithe a ionsaí agus airm cheimiceacha aige (míthuiscint - nó bréag - a bhí ann).

Cúpla bliain ina dhiaidh sin, tharraing na meáin aird ar leith ar ráiteas ó Blair, i nóta a chuir sé chuig Uachtarán na Stát Aontaithe, George W Bush, go mbeadh sé leis, pé rud a tharlódh, “I will be with you, whatever", cé nach raibh fiosrúchán maidir le hairm ollscriosta críochnaithe fós ag na Náisiúin Aontaithe.

Bhain Blair geit as daoine sa bhliain 2015, agus é ar scor, nuair a mhaígh sé ag fiosrúchán go dtitfeadh próiseas síochána Thuaisceart Éireann as a chéile sa bhliain 2007, murach na litreacha sóláis a seoladh chuig iarbhaill den IRA Sealadach a bhí ar a dteitheadh.

 Scannail 

I mí Dheireadh Fómhair 2021, ainmníodh Blair i bPáipéir Pandora.

Thug Cuibhreannas Idirnáisiúnta na nIriseoirí Iniúchta an méid seo a leanas le fios;

"Tony Blair was elected leader of the U.K.’s Labour Party in 1994 after speaking out against the abuse of the tax system. He went on to serve as prime minister for three terms, from 1997 to 2007....Blair’s wife, Cherie, is a lawyer. Since Tony Blair left office, the couple has bought more than 38 U.K. properties worth nearly $50 million, the Daily Mail reported in 2017." Great Britain. Former Prime Minister Tony Blair

 Féach freisin 

 Cogadh na hIaráice (2003 ar aghaidh)
 Comhaontú Aoine an Chéasta (1998)

Tagairtí 


Catagóir:Daoine a rugadh i 1953
Catagóir:Daoine beo
Catagóir:Alumni Ollscoil Oxford
Catagóir:Críostaithe
Catagóir:Daoine as Dún Éideann
Catagóir:Fir
Catagóir:Príomh-Airí na Ríochta Aontaithe
Catagóir:Ridirí
Catagóir:Cogadh na hIaráice
Catagóir:Tony Blair
Catagóir:Comhaontú Aoine an Chéasta